[{"text_idx": "#000000", "text": "Miks on tetrapakkide u\u0308mberto\u0308o\u0308tlemine nii keeruline ja kallis?"}, {"text_idx": "#000001", "text": "On ju nii, et peale vaadates tundub tetra piimapakina palju keskkonnaso\u0303bralikum kui kilepakend. Kile on juba eos va\u0308ga paha, aga tetra koosneb suuresti ju kartongist. Selgitame, miks tetrapakk tegelikkuses siiski va\u0308ga raskesti to\u0308o\u0308deldav materjal on. \u201cSorteerimise ABC: just sellepa\u0308rast la\u0308hevad puhtaks pestud tetrapakid ahju\u201d originaallugu pa\u0308rineb Laser.ee-st."}, {"text_idx": "#000002", "text": "Tetrapaki pealtna\u0308ha kauni pealispinna all on tegelikult u\u0308ks kiusu ta\u0308is pakend. Tetras on to\u0303esti 75% kartongi, kuid selles on ka mitu erinevat kihti plaste. Kokku umbes 14% kogu tetrapakendi massist. Lisaks on viimasel ajal ko\u0303ikidele tetrapakkidele lisandunud plastkork, mis to\u0303stab plasti mahtu veel 6% vo\u0303rra."}, {"text_idx": "#000003", "text": "Paberile ja kahte eri tu\u0308u\u0308pi plastile (kork on ju loomulikult hoopis teisest plastist kui pakis olev polu\u0308etuleen) lisaks on tetrapakis aga ka alumiiniumikiht. Kokku on tetrapakis seega va\u0308hemalt 4 materjali koos ja see muudab selle u\u0308mberto\u0308o\u0308tlemise va\u0308ga keeruliseks."}, {"text_idx": "#000004", "text": "Muide, viimasel ajal on tekkinud tooteid, kus korgile on tekkinud kiri \u201cI am bio-based!\u201d. Maakeelde u\u0308mberpandult ta\u0308hendab see po\u0303himo\u0303tteliselt u\u0308hte: ma olen rohepesu! Siit saad lugeda, miks."}, {"text_idx": "#000005", "text": "Viskasin tetrapaki konteinerisse, mis tast nu\u0308u\u0308d saab?"}, {"text_idx": "#000006", "text": "Tetrapakkidest jo\u0303uab ringlusse umbes kolmandik. Miks nii va\u0308he? Va\u0308ga suur osa tetrapakkidest ra\u0308ndab tavaja\u0308a\u0308tmete seas lihtsalt po\u0303letusse. \u201cMina pean ku\u0308ll siinkohal tunnistama, et jogurtipakist ma ko\u0303ike alati va\u0308lja ei pigista ja kuidagi veider tundub seda pakki puhta veega pesema hakata ka. Nii viskangi paki lihtsalt olmesse,\u201d ra\u0308a\u0308gib Laseri toimetaja Kaarel Peetersoo."}, {"text_idx": "#000007", "text": "\u201cTunnen seda tehes muidugi su\u0308u\u0308mekaid, aga kahjuks pole ka teisiti ka\u0308itudes 100% garantiid, et puhtaks pestud ja pakendikonteinerisse pandud tetra kindlasti ringlusse jo\u0303uab. Loomulikult on asi ja\u0308lle rahas.\u201d. Tetra kui komposiitmaterjali u\u0308mberto\u0308o\u0308tlemine on va\u0308ga kallis. Eestis tetrapakkidel kihte eraldada ei ole vo\u0303imalik. La\u0308him vo\u0303imalus seda teha asub Soomes."}, {"text_idx": "#000008", "text": "Soome suunatud tetrapakkide u\u0308mberto\u0308o\u0308tlemisele tuleb ja\u0308a\u0308tmeka\u0308itlusfirmal peale maksta umbes 125 eurot iga tonni kohta. Alternatiiv on need suunata Eestis po\u0303letamisele. Selle hinnaks tuleb 50 eurot tonn. Laevapileti hinda Soome ei hakka siia isegi juurde arvutama. Igau\u0308ks vo\u0303ib teha ise peast kiire tehte ja mo\u0303elda: milline ka\u0308itumine on u\u0308hele firmale majanduslikus mo\u0303ttes kasulikum?"}, {"text_idx": "#000009", "text": "Ko\u0303ige va\u0308a\u0308rtuslikum komponent tetrapakis on kartong. Kuigi tetrapaki u\u0308ks miinus on see, et tugevuse saavutamiseks kasutatakse alati uut toorainet, siis samas on see ka omaette pluss. Tetrapakist ka\u0308tte saadud kartongi kiud on va\u0308ga tugevad ja seda taaskasutatakse na\u0308iteks kipsplaatide u\u0308mbrispaberina, kus samuti paberi tugevus on oluline. U\u0308leja\u0308a\u0308nud tetrapakendist pa\u0308rit materjale ta\u0308na siiski veel eraldada ei suudeta ja nii la\u0308heb ka plastiga kaetud alumiinium raisku. Tulevikus on ehk vo\u0303imalik seda keemiliselt u\u0308ksteisest eemaldada."}, {"text_idx": "#000010", "text": "Mida nu\u0308u\u0308d siis poes teha?"}, {"text_idx": "#000011", "text": "Loomulikult on keskkonnale ko\u0303ige so\u0303bralikum igasugune tarbimine u\u0308ldse a\u0308ra ja\u0308tta. Kui aga panna pakendid o\u0308koloogilise jalaja\u0308lje seisukohalt ritta, siis vo\u0303iks see ja\u0308rjekord olla ja\u0308rgmine:"}, {"text_idx": "#000012", "text": "Neile ko\u0303igele kolmele paneb muidugi pika puuga a\u0308ra pakendivaba piim. Poes lahtist piima ku\u0308ll mu\u0308u\u0308gis ei ole, aga tasub otsida u\u0308les oma kohalik lehmapidaja. Na\u0308iteks Upruse talu piimabuss on Tartus igal teisipa\u0308eval ja reedel ning Kalamatsi meierei teeb piimaringe mitmel pool Eestis. Tasub vaid uurida ja ku\u0308sida. Meie avastasime niimoodi mitu suve tagasi Kassaris suvitades, et sealt kus na\u0308ha lehmi, saab ka piima. Tuleb vaid pudeli ja rahaga o\u0303htul lauda ukse taha minna ja ku\u0308sida."}, {"text_idx": "#000013", "text": "Taimseid piimasid praegu to\u0303epoolest mujale kui tetrapakki ei saagi. Ku\u0308ll on aga klaaspudeli plaan tulevikus Jane Kaerajoogil (loe siit rohkem!) ja po\u0303himo\u0303tteliselt saab lihtsa vaevaga mandli-, riisi- ja kaerapiima ka kodus teha. Meie tegime ja u\u0308ks neist maitses isegi ha\u0308sti."}, {"text_idx": "#000014", "text": "Mis saab pakenditest?5 asja mida tuleb teha, et oluliselt suurendada pakendite ringlussevo\u0303tmist"}, {"text_idx": "#000015", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}]